Na podlagi prvega odstavka 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, 202/21 – odl. US in 3/22 – ZDeb; v nadaljnjem besedilu ZJU) Ministrstvo za kmetijstvo, gozdarstvo in prehrano, Dunajska cesta 22, 1000 Ljubljana, objavlja naslednji

# POSEBNI JAVNI NATEČAJ ZA POLOŽAJ GLAVNEGA INŠPEKTORJA V INŠPEKTORATU ZA KMETIJSTVO, GOZDARSTVO, LOVSTVO IN RIBIŠTVO

I.

Kandidat, ki se bo prijavil na navedeni javni natečaj, mora izpolnjevati naslednje pogoje:

* da je državljan Republike Slovenije,
* da ima končano visokošolsko univerzitetno izobraževanje (prejšnje) /visokošolska univerzitetna izobrazba (prejšnja) s področja kmetijstva, veterinarstva, prava, poslovanja in upravljanja, menedžment, interdisciplinarne izobraževalne aktivnosti/izidi, pretežno kmetijstvo, gozdarstvo, ribištvo in veterinarstvo, gozdarstvo in lov, ali končano specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) s področja s področja kmetijstva, veterinarstva, prava, poslovanja in upravljanja, menedžment, interdisciplinarne izobraževalne aktivnosti/izidi, pretežno kmetijstvo, gozdarstvo, ribištvo in veterinarstvo, gozdarstvo in lov, ali končano magistrsko izobraževanje (druga bolonjska stopnja)/magistrska izobrazba (druga bolonjska stopnja) s področja s področja kmetijstva, veterinarstva, prava, poslovanja in upravljanja, menedžment, interdisciplinarne izobraževalne aktivnosti/izidi, pretežno kmetijstvo, gozdarstvo, ribištvo in veterinarstvo, gozdarstvo in lov, ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) s področja s področja kmetijstva, veterinarstva, prava, poslovanja in upravljanja, menedžment, interdisciplinarne izobraževalne aktivnosti/izidi, pretežno kmetijstvo, gozdarstvo, ribištvo in veterinarstvo, gozdarstvo in lov,
* najmanj 7 let delovnih izkušenj,
* strokovni izpit za inšpektorja (kandidat ga lahko opravi najkasneje v šestih mesecih od dneva imenovanja za inšpektorja),
* znanje uradnega jezika,
* da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* da zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* dovoljenje za dostop do tajnih podatkov stopnje tajnosti »TAJNO, TAJNO (EU), TAJNO (NATO)«,
* funkcionalna znanja upravnega vodenja in upravljanja kadrovskih virov (pridobijo se v petnajstih mesecih od dneva imenovanja na položaj).

Okvirna vsebina dela:

* vodenje in organiziranje dela inšpektorata
* odločanje o strokovnih razvojnih in drugih ključnih nalogah ter ukrepih na delovnem področju inšpektorata
* vodenje in odločanje v najzahtevnejših upravnih inšpekcijskih postopkih
* samostojno oblikovanje ključnih sistemskih rešitev in drugih najzahtevnejših gradiv
* organiziranje ustreznih oblik sodelovanja z drugimi organi in organizacijami
* vodenje projektnih skupin za najzahtevnejše in ključne projekte
* sodelovanje in zastopanje inšpektorata v EU delovnih telesih in mednarodnih organizacijah z delovnega področja
* skrb za obveščanje javnosti o zadevah z delovnega področja
* zagotavljanje razvoja inšpektorata
* opravljanje drugih najzahtevnejših nalog
* opravljanje drugih nalog podobne zahtevnosti.

II.

Prijava kandidata mora vsebovati:

1. V celoti izpolnjen Europass življenjepis (dostopen na spletni strani <http://europass.cedefop.europa.eu/sl/documents/curriculum-vitae>), iz katerega naj bodo zlasti razvidne delovne ter morebitne vodstvene izkušnje.
2. Izjavo, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev.
3. Izjavo, da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
4. Izjavo, da za namen tega postopka dovoljuje Ministrstvu za kmetijstvo, gozdarstvo in prehrano pridobitev podatkov o izpolnjevanju zgoraj navedenih pogojev iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.
5. Izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje tajno, tajno (EU) in tajno (NATO) v skladu z Zakonom o tajnih podatkih (Uradni list RS, št. [50/06](http://www.uradni-list.si/1/objava.jsp?sop=2006-01-2128) – uradno prečiščeno besedilo, [9/10](http://www.uradni-list.si/1/objava.jsp?sop=2010-01-0313), [60/11](http://www.uradni-list.si/1/objava.jsp?sop=2011-01-2820) in [8/20](http://www.uradni-list.si/1/objava.jsp?sop=2020-01-0197)).
6. Izjavo o izpolnjevanju pogoja opravljenega strokovnega izpita za inšpektorja.
7. Kandidat mora prijavi predložiti tudi vizijo prednostnih nalog in razvoja Inšpektorata za kmetijstvo, gozdarstvo, lovstvo in ribištvo v mandatnem obdobju, za katerega vodenje kandidira, z vsemi potrebnimi sestavinami, določenimi s Standardi strokovne usposobljenosti z merili za izbiro in metodami preverjanja usposobljenosti uradnikov na položajih v državni upravi, št. 0130-1/2021/11 z dne 15. 2. 2021 (v nadaljnjem besedilu: Standardi), ki jih je določil Uradniški svet, objavljenimi na spletni stani Uradniškega sveta – [http://www.uradniskisvet.si](http://www.uradniskisvet.si/) (več o tem v Standardih na str. 4 in 5).

Vizija mora biti napisana na najmanj dveh in največ petih straneh v A4 formatu. Iz vizije mora biti razvidno, da je plod lastnega razmišljanja kandidata.

Vizija mora biti sestavljena iz naslednjih delov:

* poslanstvo organizacijske enote ali organa: kratka predstavitev vloge, položaja in poslanstva organizacijske enote ali organa;
* vsebinska opredelitev vizije: iz opisane vizije mora biti razvidno, kako bi kandidat prispeval k razvoju organizacijske enote ali organa in področja v mandatnem obdobju, zlasti z opredelitvijo prednostnih ciljev dela, aktivnosti za njihovo doseganje in merljivih kazalnikov realizacije le teh;
* okvirna opredelitev časa, potrebnega za uresničitev predlagane vizije z utemeljitvijo razlogov za posamezno zastavljeno časovno razdobje, torej z opredelitvijo korakov, potrebnih sprememb v opredeljenem časovnem razdobju, ki bi organizacijo približalo zastavljeni viziji ter finančne, kadrovske in druge posledice predlaganih sprememb oziroma potrebnih virov za uresničitev vizije, od začetka uvajanja novosti pa do vzpostavitve želenega stanja v skladu s predlagano vizijo;
* morebitne zakonske spremembe, ki bi bile potrebne za uresničitev vizije.
1. Izjavo, da soglaša s psihološkim testiranjem vodstvenega potenciala (več o tem v Standardih na str. 7 in 8).

III.

Po 13. točki 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Izbrani kandidat bo delovne izkušnje dokazoval z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo z magisterijem znanosti, doktoratom znanosti ali specializacijo ter eno leto v primeru, ko ima kandidat opravljen pravniški državni izpit oziroma pravosodni izpit.

IV.

Posebna natečajna komisija, ki jo imenuje Uradniški svet, ugotovi, kateri kandidati izpolnjujejo pogoje za položaj in kateri kandidati so glede na svojo strokovno usposobljenost primerni za ta položaj. Strokovno usposobljenost kandidatov bo posebna natečajna komisija preverjala v skladu s Standardi.

Posebna natečajna komisija bo kandidatom, ki izpolnjujejo pogoje in so glede na svojo strokovno usposobljenost primerni za položaj, ter kandidatom, ki se ne uvrstijo na seznam strokovno usposobljenih kandidatov, izdala poseben sklep.

V.

Izbrani kandidat bo imenovan na položaj za dobo petih let z možnostjo ponovnega imenovanja. S kandidatom, izbranim na javnem natečaju, ki pred tem ni imel statusa uradnika, se sklene pogodba o zaposlitvi za obdobje petih let. Delo bo opravljal na sedežu organa v Ljubljani, Dunajska cesta 58. Najkasneje v petnajstih mesecih od imenovanja na položaj mora izbrani kandidat pridobiti funkcionalna znanja upravnega vodenja in upravljanja kadrovskih virov. Na podlagi 12. člena Zakona o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619)) se za inšpektorja lahko imenuje oseba, ki nima opravljenega strokovnega izpita za inšpektorja, vendar mora ta izpit opraviti najkasneje v šestih mesecih od dneva imenovanja za inšpektorja.

VI.

Pisno prijavo z izjavami je potrebno poslati v zaprti ovojnici z označbo: "za javni natečaj" in navedbo delovnega mesta na naslov: Uradniški svet, Tržaška 21, 1000 Ljubljana, in sicer v roku 15 dni po objavi na spletni strani gov.si in na Zavodu RS za zaposlovanje.

Za pisno obliko prijave se šteje tudi elektronska oblika, poslana na elektronski naslov: gp.mju@gov.si, pri čemer veljavnost prijave ni pogojena z elektronskim podpisom. Vloga, poslana po elektronski pošti, šteje za pravočasno, če jo do izteka roka prejme informacijski sistem organa.

Za morebitne dodatne informacije v zvezi s postopkom javnega natečaja se lahko kandidati obrnejo na Ministrstvo za javno upravo, Alja Košir tel. št. 01 478 8517, v zvezi z delovnim področjem pa na Ministrstvo za kmetijstvo, gozdarstvo in prehrano, mag. Katarina Hočevar, tel. št. 01 478-9156.

Izbranemu kandidatu bo izdana odločba o imenovanju na položaj, neizbrani kandidati pa bodo prejeli obvestilo o neizbiri.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Irena Šinko

 ministrica

Številka: 1100-46/2022/12

V Ljubljani, dne 24. 05. 2023